เปิดกู้บ้านล้านหลัง กลุ่ม 2 ย้ำอย่าลืมรหัสจองสิทธิทาง SMS ไปยื่น
ธอส. ประกาศให้ผู้จองสิทธิสินเชื่อบ้านล้านหลัง กลุ่มที่ 2 ยื่นคำขอกู้ตั้งแต่ 1 มี.ค. ถึง 28 มิ.ย. หลังกลุ่มแรกได้รับอนุมัติแล้ว 2,750 ราย จาก 3,750 ราย ย้ำอย่าลืมรหัสจองสิทธิที่ได้รับทาง SMS ไปด้วย,เมื่อวันที่ 1 มี.ค. ธนาคารอาคารสงเคราะห์ (ธอส.) ประกาศให้ผู้จองสิทธิสินเชื่อโครงการบ้านล้านหลัง ในกลุ่มที่ 2 จากผู้ยื่นจองสิทธิทั้งหมด 127,000 ล้านบาท ยื่นคำขอกู้กับธนาคารได้ตั้งแต่วันที่ 1 มี.ค. 2562 ถึงวันที่ 28 มิ.ย. 2562 หลังจากที่ก่อนหน้านี้ธนาคารได้เปิดให้ผู้จองสิทธิสินเชื่อกลุ่มแรก ยื่นคำขอกู้กับธนาคารไปแล้วตั้งแต่วันที่ 2 ม.ค. 2562 ล่าสุด ณ วันที่ 27 ก.พ. 2562 มีประชาชนยื่นเอกสารขอกู้แล้ว 3,750 ราย วงเงินกู้ 2,400 ล้านบาท และได้รับอนุมัติสินเชื่อแล้ว 2,750 ราย วงเงินกู้ 1,680 ล้านบาท,ทั้งนี้ ประชาชนที่จองสิทธิสินเชื่อ สามารถตรวจสอบระยะเวลายื่นคำขอกู้ของตนเองได้ที่เว็บไซต์ ,http://report.ghbmillionhome.com, โดยผู้ที่ต้องการยื่นกู้ สามารถนำรหัสจองสิทธิที่ได้รับทาง SMS พร้อมด้วยหลักฐานสำคัญมอบให้กับเจ้าหน้าที่สินเชื่อ แบ่งเป็น 3 ส่วนหลัก ประกอบด้วย 1.เอกสารแสดงตัวตน อาทิ บัตรประจำตัวประชาชน ทะเบียนบ้าน 2.เอกสารแสดงรายได้ อาทิ กรณีพนักงานประจำ ใบรับรองเงินเดือนหรือหนังสือผ่านสิทธิสวัสดิการ สลิปเงินเดือน สำเนาบัญชีเงินฝากย้อนหลัง 3.เอกสารแสดงหลักประกัน อาทิ สัญญาจะซื้อจะขาย สำเนาโฉนดที่ดิน หรือสามารถติดต่อขอรับคำปรึกษากับเจ้าหน้าที่สินเชื่อในเรื่องเอกสารที่ต้องนำมาประกอบการยื่นกู้กับธนาคารในแต่ละวัตถุประสงค์การกู้ตามอาชีพของตนเอง ได้ที่ธนาคารอาคารสงเคราะห์ทุกสาขาทั่วประเทศ.
ธอส. ประกาศให้ผู้จองสิทธิสินเชื่อบ้านล้านหลัง กลุ่มที่ 2 ยื่นคำขอกู้ตั้งแต่ 1 มี.ค. ถึง 28 มิ.ย. หลังกลุ่มแรกได้รับอนุมัติแล้ว 2,750 ราย จาก 3,750 ราย ย้ำอย่าลืมรหัสจองสิทธิที่ได้รับทาง SMS
บ้านล้านหลัง,กู้บ้านล้านหลัง,สินเชื่อบ้านล้านหลัง,เปิดยื่นขอสินเชื่อบ้านล้านหลัง,บ้านล้านหลังกลุ่ม 2,ข่าวทั่วไป